কিন্তু তথ্য প্রযু্ক্তি বিশ্লেষণ করেন এমন অনেকেই পাঠাওয়ের তথ্য চুরির বিষয়টি নিয়ে ক্ষোভ প্রকাশ করেছেন। যারা বিভিন্ন অ্যাপ সতর্কতার সঙ্গে ব্যবহার করেন তারাও বলছেন পাঠাও ব্যাপক তথ্য চুরি করেছে। কারণ পাঠাও অ্যাপ ডাউনলোড দেওয়ার পরই এসব তথ্য নেওয়ার জন্য নোটিফিকেশন আসে যা সব গ্রাহকই ওকে প্রেস করে যান। এর মাধ্যমে ব্যবহারকারী জানতে পারেন না যে তার গোপনীয় সব ম্যাসেজ দেখে নিচ্ছে পাঠাও। নিয়ে নিচ্ছে সব মোবাইল নাম্বার। আর কি কি অ্যাপ মোবাইলে আছে সেসবও জেনে নিচ্ছে তারা।